شه‌فه‌ق نيوز/ سه‌رچه‌وه‌يگ وه‌رپرس پزيشكى، ئاشكراى ژه‌هراويبوين زياتر له‌ 50 كه‌س كرد ك ميوانى كرياوێن ئه‌را ده‌مه‌وكردن له‌ ناوڕاس شار موسڵ پايته‌خت ناوچه‌يى پاريزگاى نه‌ينه‌وا له‌ باكوور عراق.
ئه‌و سه‌رچه‌وه‌ ئه‌را ئاژانس شه‌فه‌ق نيوز وت: زياتر له‌ 50 كه‌س له‌ خه‌ڵك ناوچه‌ى ره‌ئس ئه‌لكۆر له‌ شار موسڵ كويه‌ن تويش حاڵه‌ته‌يل ژه‌هراويبوين هاتنه‌ له‌ ئه‌نجام ئاماده‌بوينيان ئه‌را ده‌مه‌وكردن وه‌جه‌م ك له‌لايه‌ن كه‌سيگ به‌خشينكاره‌و ميوانى كرياوێن.
جى باسه‌، خراوى عه‌مباركردن خوه‌راك هووكار سه‌ره‌كيه‌ له‌ رويداين حاڵه‌ته‌يل ژه‌هراويبوين وه‌ل به‌رزه‌وبوين پله‌ى گه‌رمى و نه‌وين كاره‌با ئه‌را ماوه‌ى سه‌عاته‌يل فريه‌يگ له‌ زوورك ناوچه‌و شاره‌يل وڵات.
